Z:gnu-www-ja-byte-interview--f1e8c0-=3Cstrong=3EStallman=3C/strong=3E: I s/hr

Stallman : Sumnjam da su ti korisnici zavedeni i ne razmišljaju jasno. Svakako je korisno imati podršku, ali kada počnu razmišljati o tome kako to ima veze s prodajom softvera ili sa softverom koji je vlasnički, u tom trenutku se zavaravaju. Nema jamstva da će vlasnički softver dobiti dobru podršku. Jednostavno to što prodavači kažu da pružaju podršku ne znači da će ona biti odgovarajuća. Isto tako mogu i propasti. Zapravo, ljudi smatraju da GNU EMACS ima bolju podršku od komercijalnih EMACSa. Jedan od razloga je i to što sam vjerojatno bolji haker od ljudi koji su napisali ostale EMACSe, ali drugi razlog je da svi imaju izvorni kod i postoji mnogo ljudi koji su zainteresirani kako da nešto učine s njim, tako da ne trebate moju podršku. Čak i sama besplatna podrška koja se sastoji od mojih ispravaka pogrešaka u programu koje mi ljudi prijavljuju i uključivanja tih ispravaka u sljedeća izdanja dala je ljudima dobru razinu podrške. Uvijek možete zaposliti nekoga da vam riješi problem, a kada je softver slobodan tada imate konkurentno tržište podrške. Možete zaposliti bilo koga. Uz EMACS distribuiram listu usluga, listu imena i telefonskih brojeva ljudi i cijenu po kojoj nude podršku.